Panagiotis Pikrammenos

Panagiotis Pikrammenos (gresk: Παναγιώτης Πικραμμένος, født 26. juli 1945 i Athen) er en gresk jurist og politiker. Han var fra 16. mai 2012 Hellas' statsminister i en overgangsregjering, i påvente av parlamentsvalget 17. juni. 20. juni 2012 ble han etterfulgt av Antonis Samaras.

Pikrammenos var ved utnevnelsen justitiarius for Hellas høyesterett i forvaltningssaker. Den greske presidentens utnevnelse av Pikrammenos som statsminister ble foretatt med hjemmel i Hellas' grunnlov, og var et resultat av at tre ulike partilederes forsøk på å danne regjering hadde mislyktes etter valget 6. mai 2012.

Referanser 

Hellas' statsministre